ਗੁਰੂ ਰੰਧਾਵਾ
ਗੁਰੂ ਰੰਧਾਵਾ (ਜਨਮ 30 ਅਗਸਤ 1991) ਗੁਰਦਾਸਪੁਰ, ਪੰਜਾਬ, ਭਾਰਤ ਤੋਂ ਇੱਕ ਗਾਇਕ, ਸੰਗੀਤ ਕੰਪੋਜ਼ਰ, ਗੀਤਕਾਰ ਹੈ। ਰੰਧਾਵਾ ਆਪਣੇ  "ਹਾਈ ਰੇਟਡ ਗਭਰੂ", "ਸੂਟ", "ਯਾਰ ਮੋੜ ਦੋ", "ਪਟੋਲਾ", "ਫੈਸ਼ਨ", ਅਤੇ "ਲਾਹੌਰ" ਆਦਿ ਟਰੈਕਾਂ ਲਈ ਮਸ਼ਹੂਰ ਹੈ। ਉਸਨੇ ਇੰਡੀਅਨ ਪ੍ਰੀਮੀਅਰ ਲੀਗ (ਆਈਪੀਐਲ) ਉਦਘਾਟਨ ਸਮਾਰੋਹ ਵਿੱਚ ਗਾਇਆ ਸੀ। ਉਸਨੇ ਹਿੰਦੀ ਮਾਧਿਅਮ ਵਿੱਚ ਆਪਣੀ ਬਾਲੀਵੁੱਡ ਗਾਉਣ ਦੀ ਸ਼ੁਰੂਆਤ ਕੀਤੀ। ਉਸਨੇ ਸਿਮਰਨ (ਫ਼ਿਲਮ) ਲਈ ਵੀ ਗੀਤ ਗਾਏ। ਉਸ ਨੇ ਹਿੰਦੀ ਮੀਡੀਅਮ, ਤੁਮਹਾਰੀ ਸੁਲੂ, ਦਿਲ ਜੰਗਲੀ, ਸੋਨੂੰ ਕੇ ਟਿੱਟੂ ਕੀ ਸਵੀਟੀ, ਬਲੈਕਮੇਲ (2018 ਫਿਲਮ) ਵਰਗੀਆਂ ਫਿਲਮਾਂ ਲਈ ਰਜਤ ਨਾਗਪਾਲ ਨਾਲ ਗੀਤ ਕੰਪੋਜ ਕੀਤੇ ਅਤੇ ਗਾਏ ਹਨ। ਹਿੰਦੀ ਮੀਡੀਅਮ ਫਿਲਮ ਬਾਲੀਵੁੱਡ ਵਿੱਚ ਉਸ ਦੀ ਪਹਿਲੀ ਫ਼ਿਲਮ ਸੀ। ਇਰਫਾਨ ਖਾਨ ਦੀ ਇਸ ਫ਼ਿਲਮ ਵਿੱਚ ਉਸਦੇ ਗਾਣੇ 'ਸੂਟ' ਨੂੰ ਰੱਖਿਆ ਗਿਆ ਸੀ। ਗੁਰੂ ਰੰਧਾਵਾ ਲਾਈਵ ਗਾਇਕੀ ਬਹੁਤ ਪਸੰਦ ਕਰਦਾ ਹੈ ਅਤੇ ਪਿੱਛੇ ਆਡੀਓ ਸੀਡੀ ਲਾ ਕੇ, ਜਿਸ ਨੂੰ ਅੰਗਰੇਜ਼ੀ ਵਿੱਚ ਲਿੱਪ-ਸੀਂਕਿੰਗ ਕਿਹਾ ਜਾਂਦਾ ਹੈ, ਦਾ ਵਿਰੋਧ ਕਰਦਾ ਹੈ। ਇਸ ਸੰਬੰਧੀ ਉਸਦਾ ਕਹਿਣਾ ਹੈ: ਮੈਂ ਆਪਣੇ ਸ੍ਰੋਤਿਆਂ ਨੂੰ ਉਨ੍ਹਾਂ ਕਲਾਕਾਰਾਂ ਨੂੰ ਸੁਨਣ ਤੋਂ ਮਨਾ ਕਰਦਾ ਹਾਂ ਜੋ ਪਿੱਛੇ ਆਡੀਓ ਸੀਡੀ ਲਾਈ ਰੱਖਦੇ ਹਨ। ਇਹੋ ਜਿਹੇ ਪਰਦਰਸ਼ਨ ਨੂੰ ਲਾਈਵ ਨਹੀਂ ਕਹਿਣਾ ਚਾਹੀਦਾ। ਏ ਆਰ ਰਹਿਮਾਨ, ਸੁਨਿਧੀ ਚੌਹਾਨ ਅਤੇ ਅਰਿਜੀਤ ਸਿੰਘ, ਇਹ ਉਹ ਫਨਕਾਰ ਨੇ ਜੋ ਸੱਚਾ ਪਰਦਰਸ਼ਨ ਕਰਦੇ ਹਨ।